CELEX: 31989R1644
Language: sl
Date: 1989-06-12 00:00:00
Title: Uredba Komisije (EGS) št. 1644/89 z dne 12. junija 1989 o spremembi Uredbe (EGS) št. 411/88 o metodi in obrestni meri, ki se uporabljata za izračun stroškov financiranja intervencijskih ukrepov, ki obsegajo odkup, skladiščenje in prodajo

Pomembno pravno obvestilo

|

31989R1644

Uradni list L 162 , 13/06/1989 str. 0018 - 0020 finska posebna izdaja: poglavje 3 zvezek 29 str. 0148  švedska posebna izdaja: poglavje 3 zvezek 29 str. 0148 

		Uredba Komisije (EGS) št. 1644/89z dne 12. junija 1989o spremembi Uredbe (EGS) št. 411/88 o metodi in obrestni meri, ki se uporabljata za izračun stroškov financiranja intervencijskih ukrepov, ki obsegajo odkup, skladiščenje in prodajoKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Uredbe Sveta (EGS) št. 1883/78 z dne 2. avgusta 1978 o splošnih pravilih za financiranje intervencij s strani Evropskega kmetijskega usmerjevalnega in jamstvenega sklada, Jamstvenega oddelka [1], kakor je bila nazadnje spremenjena z Uredbo (EGS) št. 787/89 [2], ter zlasti člena 5 Uredbe,ker člen 5 Uredbe (EGS) št. 1883/78 določa, da se za sredstva, ki izvirajo iz držav članic in se uporabijo za odkup proizvodov, stroški obresti, ki jih financira Jamstveni oddelek EKUJS, izračunajo z uporabo metode in obrestne mere, ki sta enotni za vso Skupnost, in ker mora biti navedena obrestna mera reprezentativna za dejansko plačane obrestne mere;ker Uredba Komisije (EGS) št. 411/88 [3], kakor je bila spremenjena z Uredbo (EGS) št. 439/89 [4], določa metodo in obrestno mero, ki ju je treba uporabiti za izračun zgoraj navedenih stroškov financiranja;ker se obrestne mere za kratkoročno in dolgoročno financiranje znatno razlikujejo glede na države članice; ker doslej uporabljeno ponderiranje za te obrestne mere ni prineslo zadovoljivih rezultatov;ker obrestne mere, zabeležene v zadnjih letih za eku, vedno bolj odražajo ponderirane obrestne mere za valute, ki sestavljajo eku, in ker lahko zato obrestne mere za eku veljajo kot reprezentativne za stroške obresti v Skupnosti;ker mora enotna obrestna mera glede na roke za financiranje kapitala, vloženega v intervencijske zaloge, odražati obrestne mere za trimesečni in dvanajstmesečni terminski tečaj;ker bi moral člen 4 navedene Uredbe določiti posebna pravila, ki se uporabljajo za državo članico, ki nosi stroške obresti, nižje od stroškov, ki izhajajo iz uporabe enotnih obrestnih mer;ker Odbor EKUJS ni dal svojega mnenja v roku, ki ga je določil predsednik,SPREJELA NASLEDNJO UREDBO:Člen 1Uredba (EGS) št. 411/88 se spremeni:1. Člen 3 se nadomesti:"Člen 3Obrestna mera, navedena v členu 5 Uredbe (EGS) št. 1883/78, ustreza obrestnim meram za eku za trimesečni in dvanajstmesečni terminski tečaj, ki jih je zabeležil Statistični urad Evropskih skupnosti na evropskih trgih, ponderiranih z eno tretjino ali dvema tretjinama.Obrestna mera se določi pred začetkom vsakega obračunskega leta Jamstvenega oddelka EKUJS na podlagi obrestnih mer, zabeleženih v predhodnem šestmesečnem obdobju."2. V členu 4 se vstavi naslednji odstavek 1a:"1a. Stroški obresti, ki jih nosi država članica, se sporočijo Komisiji najpozneje 20 dni pred koncem proračunskega leta. Nanašajo se na obdobje šestih mesecev pred takšnim sporočilom.Če ni sporočena nobena obrestna mera, se stroški obresti, ki se uporabijo, določijo na podlagi referenčnih obrestnih mer iz Priloge."3. Doda se Priloga k tej uredbi.Člen 2Ta uredba začne veljati tretji dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 12. junija 1989Za KomisijoRay Mac SharryČlan Komisije[1] UL L 216, 5.8.1978, str. 1.[2] UL L 85, 30.3.1989, str. 1.[3] UL L 40, 13.2.1988, str. 25.[4] UL L 51, 23.2.1989, str. 7.--------------------------------------------------PRILOGA"„PRILOGAReferenčne obrestne mere iz člena 4(1a) [1]1. Belgija:Bruxelles interbank borrowing offered rate za tri mesece2. Danska:Donos emisije dvanajstmesečne zakladne menice3. Nemčija:Frankfurt interbank borrowing offered rate za tri mesece4. Grčija:Donos emisije trimesečne zakladne menice5. Francija:Pariz interbank borrowing offered rate za tri mesece6. Španija:Madrid interbank borrowing offered rate za tri mesece7. Irska:Dublin interbank borrowing offered rate za tri mesece8. Italija:Donos emisije trimesečne zakladne menice9. Luksemburg:Medbančna obrestna mera za tri mesece10. Nizozemska:Amsterdam interbank borrowing offered rate za tri mesece11. Portugalska:Lisboa interbank borrowing offered rate za tri mesece12. Združeno kraljestvo Velike Britanije:London interbank borrowing offered rate za tri meseceOpomba:Te stopnje bodo zvišane za eno odstotno točko, kar ustreza bančni marži.“"[1] Zadevne neto obrestne mere, tj. obrestne mere po odbitku možnega deleža, ki ustreza obdavčenju (pri viru, odtegnjenemu davku itd.).--------------------------------------------------